SET ปิดพุ่ง 18 จุด รับแรงซื้อหุ้นกลุ่มห้างฯ-โรงไฟฟ้า ขานรับมาตรการรัฐฯต้าน “โควิด-19”
SET ปิดพุ่ง 18 จุด รับแรงซื้อหุ้นกลุ่มห้างฯ-โรงไฟฟ้า ขานรับมาตรการรัฐฯต้าน “โควิด-19”
10 เม.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,228.03 จุด เพิ่มขึ้น 17.55 จุด หรือ 1.45% มูลค่าการซื้อขาย 53,795.91 ล้านบาท
10 หุ้นดันดัชนีวันนี้

นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) กล่าวว่า ตลาดหุ้นไทยวันนี้แกว่งตัวในกรอบ บรรยากาศเงียบเหงาหลังหลายตลาดต่างประเทศปิดทำการเนื่องในวัน Good Friday ขณะที่ตลาดบ้านเราได้รับแรงถ่วงจากหุ้นในกลุ่มน้ำมัน หลังผลประชุมกลุ่มประเทศผู้ส่งออกน้ำมัน และชาติพันธมิตร (โอเปกพลัส) ออกมาลดกำลังการผลิต 10 ล้านบาร์เรล/วัน ไม่ได้ช่วยหนุนราคาน้ำมันเท่าไหร่ และที่คาดหวังให้กลุ่ม G20 ลดกำลังการผลิตด้วยนั้น ก็ยังไม่แน่นอน
นอกจากนี้ตลาดยังได้รับแรงถ่วงจากกลุ่มแบงก์ หลังปรับลดอัตราดอกเบี้ยเงินกู้ขาเดียว และบางแบงก์ก็ขึ้นเครื่องหมาย XD เพื่อจ่ายปันผลด้วย ทำให้คนเลือกที่จะขายทำกำไรออกมาก่อน
อย่างไรก็ดี ตลาดฯยังได้แรงหนุนจากหุ้นในกลุ่มห้างสรรพสินค้า, กลุ่ม ICT และกลุ่มโรงไฟฟ้า หลังจากที่สถานการณ์การแพร่ระบาดไวรัสโควิด-19 ที่มองว่าใกล้ถึงจุดพีคทุกขณะแล้ว และมาตรการภาครัฐฯก็เชื่อว่าน่าจะรองรับผลกระทบจากไวรัสโควิดได้
แนวโน้มการลงทุนในสัปดาห์หน้า นายมงคล กล่าวว่า ตลาดฯยังมีโอกาสปรับขึ้นต่อไป โดยสัปดาห์หน้าให้ติดตามทิศทางราคาน้ำมัน จากผลพวงของการประชุมโอเปกพลัส และ G20  ติดตามตัวเลขส่งออก และ ผลิตภัณฑ์มวลรวมภายในประเทศ (GDP) ของจีน, ติดตามยอดขายรถยนต์ของไทย และการทยอยประกาศผลประกอบการของกลุ่มแบงก์งวดไตรมาส 1/63
พร้อมให้แนวรับ 1,200-1,162 จุด ส่วนแนวต้าน 1,250 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
BAM มูลค่าการซื้อขาย 4,244.42 ล้านบาท ปิดที่ 21.90 บาท เพิ่มขึ้น 0.70 บาท
GULF มูลค่าการซื้อขาย 3,714.50 ล้านบาท ปิดที่ 178.50 บาท เพิ่มขึ้น 8.50 บาท
PTT มูลค่าการซื้อขาย 2,827.79 ล้านบาท ปิดที่ 36.00 บาท เพิ่มขึ้น 0.25 บาท
PTTEP มูลค่าการซื้อขาย 1,850.77 ล้านบาท ปิดที่ 79.75 บาท ราคาไม่เปลี่ยนแปลง
CPF มูลค่าการซื้อขาย 1,658.73 ล้านบาท ปิดที่ 24.90 บาท ลดลง 0.60 บาท